15.11.2022
EL
Επίσημη Εφημερίδα της Ευρωπαϊκής Ένωσης
C 433/27
Άρθρο 10 Φορείς για την προαγωγή της έμφυλης ισορροπίας στις εισηγμένες εταιρείες Τα κράτη μέλη ορίζουν έναν ή περισσότερους φορείς για την προαγωγή, την ανάλυση, την παρακολούθηση και τη στήριξη της έμφυλης ισορροπίας στα διοικητικά συμβούλια.
Για το σκοπό αυτό, τα κράτη μέλη μπορούν να ορίσουν, για παράδειγμα, τους φορείς ισότητας που έχουν ορίσει δυνάμει του άρθρου 20 της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου (13).
Άρθρο 11 Μεταφορά στο εθνικό δίκαιο 1.
Τα κράτη μέλη εκδίδουν και δημοσιεύουν έως ... [ΕΕ: δύο έτη μετά την έναρξη ισχύος της παρούσας οδηγίας] τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία.
Ενημερώνουν άμεσα την Επιτροπή σχετικά.
Όταν τα κράτη μέλη θεσπίζουν τα εν λόγω μέτρα, περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους.
Οι μέθοδοι της παραπομπής αυτής καθορίζονται από τα κράτη μέλη. 2.
Τα κράτη μέλη που έχουν αναστείλει την εφαρμογή του άρθρου 6 δυνάμει του άρθρου 12 κοινοποιούν αμέσως στην Επιτροπή τα στοιχεία που αποδεικνύουν ότι πληρούνται οι προϋποθέσεις του άρθρου 12. 3.
Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 12 Αναστολή εφαρμογής του άρθρου 6 1.
Ένα κράτος μέλος μπορεί να αναστείλει την εφαρμογή του άρθρου 6 και, κατά περίπτωση, του άρθρου 5 παράγραφος 2, όταν, έως τις ...
[ΕΕ: η ημερομηνία έναρξης ισχύος της παρούσας οδηγίας], στο εν λόγω κράτος μέλος πληρούνται οι ακόλουθες προϋποθέσεις: α) τα μέλη του υποεκπροσωπούμενου φύλου κατέχουν τουλάχιστον το 30 % των θέσεων μη εκτελεστικών διευθυντικών στελεχών ή τουλάχιστον το 25 % όλων των διευθυντικών θέσεων σε εισηγμένες εταιρείες· ή β) το εθνικό δίκαιο του εν λόγω κράτους μέλους: i)
απαιτεί τα μέλη του υποεκπροσωπούμενου φύλου να κατέχουν τουλάχιστον το 30 % των θέσεων μη εκτελεστικών διευθυντών ή τουλάχιστον το 25 % όλων των διευθυντικών θέσεων σε εισηγμένες εταιρείες·
ii) περιλαμβάνει αποτελεσματικά, αναλογικά και αποτρεπτικά μέτρα επιβολής σε περίπτωση μη συμμόρφωσης με τις απαιτήσεις που αναφέρονται στο σημείο i)· και iii) απαιτεί όλες οι εισηγμένες εταιρείες που δεν καλύπτονται από το εν λόγω εθνικό δίκαιο να θέτουν επιμέρους ποσοτικούς στόχους για όλες τις διευθυντικές θέσεις.
Όταν ένα κράτος μέλος έχει αναστείλει την εφαρμογή του άρθρου 6 και, κατά περίπτωση, του άρθρου 5 παράγραφος 2 με βάση έναν από τους όρους που ορίζονται στην παράγραφο 1 του παρόντος άρθρου, οι στόχοι που καθορίζονται στο άρθρο 5 παράγραφος 1 θεωρείται ότι έχουν επιτευχθεί στο εν λόγω κράτος μέλος. 2.
Προκειμένου να αξιολογηθεί εάν πληρούνται οι προϋποθέσεις για αναστολή βάσει της παραγράφου 1 πρώτο εδάφιο στοιχείο α) ή β), ο αριθμός των διευθυντικών θέσεων που απαιτούνται είναι ο πλησιέστερος αριθμός στην αναλογία του 30 % των μη εκτελεστικών διευθυντικών στελεχών ή του 25 % του συνόλου των διευθυντικών θέσεων, αλλά όχι υψηλότερος από 39 %.
Το ίδιο ισχύει και στην περίπτωση που, σύμφωνα με το εθνικό δίκαιο, οι ποσοτικοί στόχοι που καθορίζονται στο άρθρο 5 εφαρμόζονται χωριστά στους εκπροσώπους των μετόχων και των εργαζομένων.
(13) Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (ΕΕ L 204 της 26.7.2006, σ.
23).